दरभंगा। कमतौल थाना प्रभारी की मनमानी और उनकी बर्खास्तगी, नगर थाना कांड संख्या 168/18 के अभियुक्तों की गिरफ्तारी को लेकर शुक्रवार को इनौस के बैनर तले कार्यकर्ताओं ने पोलो मैदान से लहेरियासराय टावर तक प्रतिवाद मार्च निकाला। प्रतिवाद मार्च का नेतृत्व इनौस राज्य परिषद सदस्य केशरी कुमार यादव, रंजीत राम, राजा यादव, बिपिन कुमार यादव ने किया। सभा की अध्यक्षता छात्र नेता रोशन कुमार दीपक ने की। सभा को संबोधित करते हुए यादव ने कहा कि कमतौल थाना प्रभारी के संरक्षण में इनौस नेता विपिन कुमार यादव पर स्थानीय डीलर के पुत्र सहित अन्य लोगों से हमला कराया गया है। कमतौल इंस्पेक्टर की ओर से सुपरविजन भी कर दिया गया। कहा कि अगर 15 दिनों के अंदर हमलावरों को गिरफ्तार नहीं किया जाता है तो इनौस आर-पार की लड़ाई लड़ेगा।